Skabelon: Folkelig grøn omstilling

Der er forskel på, hvordan de enkelte kommuner ønsker ansøgninger til udviklingsmidlerne fremsendt. Det fremgår typisk af deres hjemmeside.

Her er et udkast til en ansøgning. Skemaet indeholder de generelle oplysningerne om projekter, som forvaltningerne ønsker at få tilsendt i forbindelse med en ansøgning til udviklingsmidlerne.

Det er altid en god ide at få sparring med en medarbejder fra forvaltningen inden ansøgningen fremsendes til behandling i FOU-udvalget.

|  |  |
| --- | --- |
| **Projektets titel** | **Den folkelige grønne omstilling ”Vi gør det sammen”** |
| **Ansøger** | * Foreningens navn og adresse * Reg.nr. og konto.nr. * Foreningens ansvarlige * kontaktperson * Telefon/mobil, Mail |
| **Formålet med initiativet / målsætning**   * + Værdi   + Opmærksomhed   + Motivation   + Inddragelse   + Samarbejdspartnere   + Målgruppen | **Formål og målsætning** Hvordan får vi flere borgere til at handle grønt i hverdagen? Med dette projekt ønsker vi at udvikle vores aftenskole til at blive en aktiv medspiller i den folkelige grønne omstilling.  Vi har hvert år omkring x.xxx deltagere på vores kurser og aktiviteter. Det giver os en enestående mulighed for at motivere kommunens borgere til at handle bæredygtigt i deres daglige liv.  Formålet er derfor ikke at finansiere enkelte aktiviteter, men at igangsætte en udviklingsproces i bestyrelsen og blandt underviserne. Vi vil finde nye veje til at integrere bæredygtighed i undervisningen, så vi kan skabe varige og relevante grønne initiativer.  **Projektets mål er at:**   * sætte fokus på folkelig grøn omstilling med udgangspunkt i FN’s verdensmål * udvikle kurser og aktiviteter, der gør bæredygtighed til en naturlig del af hverdagen * styrke aftenskolens værdier om fællesskab, inklusion og medborgerskab   **Samarbejdspartnere** Projektet gennemføres i samarbejde med:   * aftenskolens bestyrelse – 8 personer * undervisere – 15 personer * medlemmer – 10 personer   Hertil kommer lokale eksterne samarbejdspartnere som:   * Renovationen * lokale foreninger med fokus på bæredygtighed og grøn omstilling * genbrugsbutikker * bæredygtige virksomheder * naturvejledere * m.fl.   Vi gør det sammen – og det er netop partnerskaberne, der giver projektet gennemslagskraft. |
| **Beskrivelse af initiativet**   * + Indhold og aktiviteter   + Periode / tidsplan | **Udviklingsprocessen indeholder:**   * workshops med temaet *Folkelig grøn omstilling*, herunder oplæg fra Grønne Nabofællesskaber og fokus på, hvordan vi motiverer kursister til aktiv deltagelse * inspirationsbesøg hos lokale aktører som Renovationen, Stop Madspild og genbrugsbutikker   **Periode:** Projektet gennemføres i perioden **januar – juni 2026**.  **Effekt** Vi forventer at opnå større fokus på:   * samkørsel og ressourcefællesskaber * genbrug både privat og i aftenskoleregi * reduktion af el-, vand- og varmeforbrug * indsamling og genanvendelse af effekter som tøj, plastik og husholdningsartikler   Konkret vil projektet resultere i:   * 10 nye kurser med fokus på folkelig grøn omstilling, fx madlavningskurser, kreative kurser, udendørsaktiviteter og grønne fag * 2 foredrag og debatarrangementer med fokus på bæredygtig omstilling   Ud over de konkrete resultater styrker projektet også fællesskab, trivsel og handlekraft hos deltagerne – værdier, der er centrale i aftenskoletraditionen |
| **Forankring**   * Beskriv hvordan projektet videreføres efter projekt ophør | Efter projektperioden vil den grønne omstilling være et naturligt fokusområde i både vores kursusudbud og vores måde at drive aftenskole på.   * Undervisere får kompetencer til at integrere bæredygtighed i deres fag. * Bestyrelsen får redskaber til at prioritere grøn udvikling fremover. * Partnerskaber med lokale aktører vil fortsætte og inspirere til nye projekter.   Dermed bliver indsatsen varig – og ikke et enkeltstående initiativ. |
| **Formidling**   * Beskriv hvordan projektets aktiviteter og resultater synliggøres | **Vi vil synliggøre projektets resultater gennem:**   * sociale medier, nyhedsbreve og hjemmeside * omtale på DOF’s hjemmeside og nyhedsbreve, så erfaringerne kan deles på landsplan * lokal presse og samarbejdspartneres kanaler   Formålet er både at engagere lokale borgere og at inspirere andre aftenskoler. |
| **Budget** | **Udgifter** |
| **Medarbejdere**:   * Projektkoordinator (udvikling, planlægning, koordinering, evaluering) | 3.500,- |
| **Pr, tryk mv.** | 500,- |
| **Materialer, udstyr mv.** | 1.000,- |
| **Workshops og inspirationsbesøg** | 12.000,- |
| **I alt** | 17.000,- |
| **Ansøgt beløb** | **17.000,-** |
| **Dato og underskrift** |  |